1. ΒΑΣΙΛΙΚΟΝ ΔΙΑΤΑΓΜΑ της 27 Δεκ. 1956/9 Ιαν. 1957 (ΦΕΚ Α΄  2) Περί τρόπου διεξαγωγής των εργασιών, συνεδριάσεων κλπ των, κατά το άρθρ. 2 του Ν.Δ. 3620/1956, συμβουλίων των νομαρχιακών ταμείων. Εν όψει του άρθρ. 2 του Ν.Δ. 3620/1956 «περί τροποποιήσεως και συμπληρώσεως των διατάξεων περί διοικητικής αποκεντρώσεως» Άρθρ.1.-1.Τα μέλη του κατά το άρθρ. 2 του Ν.Δ. 3620/1956 συμβουλίου καλούνται εις συνεδρίασιν δι’ εγγράφου προσκλήσεως του προέδρου, επιδιδομένης επί αποδείξει είκοσι τέσσαρας τουλάχιστον ώρας προ της συνεδριάσεως, επιτρεπομένης κατά την κρίσιν του προέδρου της συντομεύσεως του χρονικού τούτου διαστήματος μόνον εις περίπτωσιν προφανώς επειγούσης αφεύκτου ανάγκης. 2.Επί της προσκλήσεως εις συνεδρίασιν αναγράφονται πάντοτε η ημέρα και η ώρα της συνεδριάσεως ως και τα υπό του προέδρου οριζόμενα θέματα της ημερησίας διατάξεως. Τόπος συνεδριάσεως ορίζεται το νομαρχιακόν κατάστημα, υπό του προέδρου όμως δύναται να καθορίζηται ως τόπος συνεδριάσεως και έτερος τοιούτος. 3.Εάν τακτικόν μέλος του Συμβουλίου κωλύεται να παραστή εις συνεδρίασιν, δέον όπως εγκαίρως ειδοποιή τον γραμματέα του συμβουλίου, όστις αποστέλλει  νέαν πρόσκλησιν εις το αναπληρωματικόν μέλος, μη απαιτουμένης εις την περίπτωσιν ταύτην της τηρήσεως της προθεσμίας της παρ. 2, εκτός εάν έχη ειδοποιηθή εγγράφως περί του κωλύματος εγκαίρως ο γραμματεύς του συμβουλίου, ότε η αποστολή της προσκλήσεως γίνεται απ’ ευθείας εις τον αναπληρωτήν. 4. Το συμβούλιον δικαιούται να αποφασίζη την αναγραφήν θέματός τινος εις την ημερησίαν διάταξιν της επομένης συνεδριάσεως. 5.Θέμα μη αναγεγγραμένον εν τη ημερησία διατάξει δύναται να συζητηθή μόνον ομοφώνως αποφάσει του συμβουλίου. 6.Αι αποφάσεις του συμβουλίου λαμβάνονται δια σχετικής πλειοψηφίας των παρόντων, εν ισοψηφία υπερισχυούσης της γνώμης υπέρ ης η ψήφος του προέδρου. Εν πάση περιπτώσει ουδεμία απόφασις είναι έγκυρος αν μη συγκεντρώση δύο τουλάχιστον ψήφους. 7.Αι ψηφοφορίαι του συμβουλίου είναι πάντοτε φανεραί και γίνονται δι’ ονομαστικής κλήσεως. 8.Προς σχηματισμόν απαρτίας απαιτείται η παρουσία τεσσάρων τουλάχιστον μελών. Εξαιρετικώς δε το συμβούλιον λογίζεται εν απαρτία δια της παρουσίας τριών τουλάχιστον μελών μόνον μετά δευτέραν πρόσκλησιν και εφ’ όσον κατά την πρώτην δεν επετεύχθη απαρτία συμφώνως τω προηγουμένω εδαφίω της παρούσης παραγράφου. 9.Περί των εν τω συμβουλίω συζητήσεων τηρούνται υπό του γραμματέως συνοπτικά πρακτικά. Αι λαμβανόμεναι όμως αποφάσεις και αι επ’ αυτών, τυχόν, μειοψηφίαι καταχωρίζονται εν αυτοίς αυτούσιαι. Τα πρακτικά υπογράφονται υπό των παραστάντων κατά την συνεδρίασιν μελών και του γραμματέως. 10.Αι συνεδριάσεις του συμβουλίου δεν είναι δημόσιαι. Περίληψις των ληφθεισών αποφάσεων δύναται να ανακοινούται εις τρίτους μόνον υπό του προέδρου. Εις τας συνεδριάσεις του συμβουλίου δύναται να καλώνται υπό του προέδρου του συμβουλίου και τρίτα, μη μέλη, πρόσωπα προς παροχήν πληροφοριών ή υποστήριξιν των απόψεών των. (Αντί για τη σελ. 214,21(β)   Σελ. 214,21(γ) Τεύχος 1344 Σελ. 51 Νομαρχιακά Ταμεία 2.Γ.ε.1 11.Αι αποφάσεις του συμβουλίου δεν εκτελούνται προ της επικυρώσεως παρά τούτου, εν επομένη συνεδριάσει, των πρακτικών της συνεδριάσεως καθ’ην ελήφθησαν, εκτός της περιπτώσεως καθ’ ην το συμβούλιον κρίνει ότι επείγουσα ανάγκη επιβάλλει την άμεσον εκτέλεσιν των αποφάσεων, εν τω συνόλω των ή ως προς ωρισμένας οπότε εξουσιοδοτείται υπό του Συμβουλίου ο πρόεδρος προς επικύρωσιν των πρακτικών. Άρθρ.2.-Ο πρόεδρος του συμβουλίου εκπροσωπεί το νομαρχιακόν ταμείον ενώπιον των δικαστηρίων και πάσης αρχής ή ιδιώτου, έχει δε τας ακολούθους αρμοδιότητας. α) καταρτίζει την ημερησίαν διάταξιν των συνεδριάσεων, αναλόγως των υφισταμένων υπηρεσιακών αναγκών, συγκαλεί το συμβούλιον και διευθύνει τας συνεδριάσεις αυτού, β) δίδει και αφαιρεί τον λόγον εις τα μέλη του συμβουλίου, δυνάμενος να θέτη χρονικούς περιορισμούς εις τας αγορεύσεις αυτών και επιμελείται της εκτελέσεως των υπό του συμβουλίου λαμβανομένων αποφάσεων και γ) καλεί τους αρμοδίους υπηρεσιακούς παράγοντας προς εισήγησιν εν τω συμβουλίω επί των υπό κρίσιν θεμάτων ή επί τη αιτήσει των, και τους ενδιαφερομένους προς ανάπτυξιν εν τω συμβουλίω των απόψεών των είτε αυτοπροσώπως είτε δια πληρεξουσίου. Άρθρ.3.-Η ισχύς του παρόντος Δ/τος άρχεται από της δημοσιεύσεώς του εις την Εφημερίδα της Κυβερνήσεως. Εις τον Ημέτερον επί των Εσωτερικών Υπουργόν ανατίθεμεν την δημοσίευσιν και εκτέλεσιν του παρόντος. 